Deputatul neafiliat Adrian Dohotaru şi deputatul PSD Florin Manole au depus la Parlament o iniţiativă legislativă care propune modificarea Legii dialogului social 62/2011, potrivit căreia pentru constituirea unui sindicat este necesar un număr de cel puţin trei angajaţi. "În România este nevoie de doar trei membri fondatori pentru a înfiinţa un nou partid politic sau o asociaţie, dar e nevoie de 15 angajaţi, toţi din aceeaşi companie, pentru a înfiinţa un sindicat. În condiţiile în care 95% din firmele din România au mai puţin de 15 angajaţi, sindicalizarea la nivelul firmelor mici şi mijlocii este imposibilă. Concret, cerem ca prevederea legală care restricţionează activitatea sindicală să fie schimbată astfel la articolul 3: 'pentru constituirea unui sindicat este necesar un număr de cel puţin trei angajaţi'. Astfel, creştem asocierea în rândul salariaţilor şi impulsionarea acestora de a constitui mai uşor sindicate", a declarat Dohotaru, într-un comunicat remis miercuri AGERPRES. Proiectul propus de cei doi deputaţi prevede că "pentru constituirea unui sindicat este necesar un număr de cel puţin trei angajaţi". AGERPRES/(AS - autor: Dana Piciu, editor: Andreea Rotaru, editor online: Irina Giurgiu)

Conținutul website-ului www.agerpres.ro este destinat exclusiv informării publice. Toate informaţiile publicate pe acest site de către AGERPRES sunt protejate de către dispoziţiile legale incidente. Sunt interzise copierea, reproducerea, recompilarea, modificarea, precum şi orice modalitate de exploatare a conţinutului acestui website. Detalii în secţiunea Condiții de utilizare. Dacă sunteţi interesaţi de preluarea ştirilor AGERPRES, vă rugăm să contactați Departamentul Marketing – marketing@agerpres.ro.

Utilizarea secţiunii Comentarii reprezintă acordul dumneavoastră de a respecta termenii şi condiţiile AGERPRES în ceea ce priveşte publicarea comentariilor pe www.agerpres.ro.